
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 585 

βΑυγούστου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2,400 στρεμμάτων, 
στη θέση «Αρφάνη» Κοινότητας Ζερμισίων Νομού 
Μεσσηνίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή του Δήμου Λιτοχώρου (Ν. Πιε¬ 
ρίας) γιατην εκτέλεση του επείγοντος στεγαστικού 
προγράμματος «ΛΙΤΟΧΩΡΟ I» του Οργανισμού 
Εργατικής Κατοικίας (Ο. Ε. Κ.) και καθορισμός όρων 


και περιορισμών δόμησης αυτού». 2 

Έγκριση Γ ενικού Πολεοδομικού Σχεδίου (ΓΠΣ) Δήμου 
Κασσανδρείας Ν. Χαλκιδικής. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αοιθ. 1829 (1) 

Κήρυξη αναδασωτέας έκτασης 2,400 στρεμμάτων, στη θέ¬ 
ση «Αρφάνη» Κοινότητας Ζερμισίων Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛ/ΣΟΥ 

Έχοντας υπόψη: 

1. Τις διατάξεις του Π.Δ. 51/87 «Καθορισμός των 
Περιφερειών της Χώρας για το σχεδίασμά κ.λπ. της περι¬ 
φερειακής Ανάπτυξης». 

2. Τις διατάξεις των άρθρων 1 παρ. 1 και 2,2 παρ. 1 εδ. 
δ’, 5 παρ. 3Β, 6 παρ. 7 και 7 παρ. 2 του Ν. 2503/97 
«Διοίκηση, Οργάνωση, Στελέχωση της Περιφέρειας 
κ.λπ.». 

3. Τις διατάξεις του άρθρου 117 παρ. 3 του Συντά¬ 
γματος. 


4. Τις διατάξεις του Ν. 998/79 «περί προστασίας των δα¬ 
σών κ.λπ.» και ειδικότερα: 

α)του άρθρου 41 παρ. 1 β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 β) 182447/3049/24.9.80. 

6. Την αριθ. 3504/29.8.97 πρόταση του Δασαρχείου 
Καλαμάτας περί κηρύξεως αναδασωτέας, της αναφερο- 
μένης στο θέμα έκτασης. 

7. Την αριθ. 5872/29.8.97 απόφαση του Γενικού 
Γραμματέα Περιφέρειας Πελ/σου «Τοποθέτηση Πρ/νων 
Δ/νσεων Υπηρεσιών κ.λπ. και εξουσιοδότηση υπογραφής 
με Εντολή Γενικού Γραμματέα Περ/ρειας Πελ/σου (Ε.Γ.Γ. 
Π.Π.)», αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση το μήνα Μάϊο του έ¬ 
τους 1998 την δημόσια δασική έκταση, εμβαδού δύο 
στρεμμάτων και τετρακοσίων τετραγωνικών μέτρων που 
βρίσκεται στη θέση «Αρφάνη» Κοινότητας Ζερμπισίων 
Νομού Μεσσηνίας προσδιορίζεται από τα στοιχεία: Α. Β. 
Γ. Δ. Ε. Ζ. Η. Θ. I. Κ. Α. και έχει όρια: 

Ανατολικά: ΕλαιόκτημαΔημ. Ρηγόπουλου και Δημόσιας 
δασική έκταση. 

Δυτικά: Ελαιόκτημα Ιωάννη Μουρίκη. 

Βόρεια: Δήμοσια δασική έκταση. 

Νότια: Ελαιόκτημα Ιωάννη Μουρίκη και Δημόσια δασική 
έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 
Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 10 Ιουλίου 1998 

Με εντολή Γενικού Γ ραμματέα Περιφέρειας 
Ο Διευθυντής Δασών Μεσσηνίας 
ΠΑΝ. ΜΠΑΖΙΓΟΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 196464/289 ( 2 ) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή του Δήμου Λιτόχωρου (Ν. Πιερίας) για την 
εκτέλεση του επείγοντος στεγαστικού προγράμματος 
«ΛΙΤΟΧΩΡΟ I» του Οργανισμού Εργατικής Κατοικίας 
(Ο.Ε.Κ.) και καθορισμός όρων και περιορισμός δόμη¬ 
σης αυτού». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 
«Επέκτασητων πολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α’ 33), όπως αντικαταστάθη- 
κε με την παρ. 13 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατάξε¬ 
ων, ρύθμιση συναφών θεμάτων και θεμάτων του Ταμείου 
Νομικών» (Α' 4) και με την παρ. 1 του άρθρου 29 του Ν. 
2224/1994 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό νομικών προσώπων και άλλες διατάξεις» 
(ΑΊ 12 ) καιτηνπαρ.3του άρθρου 27τουΝ. 1947/1991 (Α’ 
70). 

2. Τις διατάξεις των άρθρων 6 (παρ. 1) 7,8,9 και 16 του 
Ν. 1557/1985 «Γενικός Οικοδομικός Κανονισμός» (Α’ 210) 
όπως τροποποιήθηκαν μετο άρθρο 13 (παρ. 1,2 και 3) του 
Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (Ο.Κ.Χ.Ε.) και άλλες σχετικές 
διατάξεις» (Α’ 141) και μετο άρθρο 1 (παρ. 3 και 4) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

3. Την αριθ. Δ17α/03/99/Φ.2.2.1/29.10.96 απόφαση του 
Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση αρμοδιοτή¬ 
των του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και 
Θεόδωρο Κολιοπάνο» (1006Β/4.11.1996). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

5. Τις 40/1997 και 74/1997 γνωμοδοτήσεις του Δημο¬ 
τικού Συμβουλίου Λιτοχώρου. 

6. Την 48/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

Άρθρο 1 

Εγκρίνεταιτοπικό ρυμοτομικό σχέδιο στην εκτός σχεδί¬ 
ου περιοχή δήμου Λιτόχωρου (Ν. Πιερίας), για την εκτέ¬ 
λεση επείγοντος στεγαστικού προγράμματος «ΛΙΤΟ¬ 
ΧΩΡΟ I» του Οργανισμού Εργατικής Κατοικίας (ΟΕΚ) με 
τη δημιουργία: 

α. των 1,2,4,5,6,7,8,9 και 10 οικοδομικών τετραγώνων 
για ανέγερση κατοικιών. 

β. του 3 οικοδομικού τετραγώνου για την ανέγερση κα¬ 
ταστημάτων και αίθουσας συγκεντρώσεων. 

γ. οδών, πεζοδρόμων, χώρων πρασίνου, στάθμευσης 
αυτοκινήτων, χώρου αθλοπαιδειών - πρασίνου, κοινοχρή¬ 
στου χώρου, όπως οι ρυθμίσεις φαίνονται στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Δ/νσης Τοπογραφικών 
Εφαρμογών με την 19646/1998 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

Αρθρο 2 

Στο πρόσωπο των οικοπέδων ή μη, επιβάλλεται προκή¬ 
πιο πλάτους τριών (3), πέντε (5), έξι (6) και οκτώ (8) μέ¬ 
τρων, όπως φαίνεται στο διάγραμμα του άρθρου 1. 

Άρθρο 3 

Οι όροι και περιορισμοί δόμησης ορίζονται ως εξής: 

1. α. Μέγιστο ποσοστό κάλυψης των 1, 2,4, 5, 6, 7, 8, 9 
και 10 οικοδομικών τετραγώνων: σαράντα τοις εκατό 
(40%) της επιφάνειας τους. 

β. Μέγιστο ποσοστό κάλυψης του 3 οικοδομικού τετρα¬ 
γώνου: πενήντα τοις εκατό (50%) της επιφάνειας του. 

2. α. Συντελεστής δόμησης των 2,4,5 και 8 οικοδομικών 
τετραγώνων: επτά δέκατα (0,7). 

β. Συντελεστής δόμησης των 1,6, 7, 9 και 10 οικοδομι¬ 
κών τετραγώνων: οκτώ δέκατα (0,8). 

γ. Συντελεστής δόμησης του 3 οικοδομικού τετραγώ¬ 
νου: πέντε δέκατα (0,5). 

3. Μέγιστο επιτρεπόμενο ύψος των ανεγερθησομένων 
κτιρίων συμπεριλαμβανομένου καιτου ύψους της στέγης, 
η κατασκευή της οποίας είναι υποχρεωτική: εννέα και μι¬ 
σό (9,50) μέτρα. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1998 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 

Αοιθ. 4990 (3) 

Έγκριση Γενικού Πολεοδομικού Σχεδίου (ΓΠΣ) Δήμου 
Κασσανδρείας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1337/1983 
«Επέκταση πολεοδομικών σχεδίων, οικιστική ανάπτυξη 
και σχετικές ρυθμίσεις» (Α’ 33). 

2. Τις διατάξεις του Ν. 2503/97 (διοίκηση, οργάνωση, 
στελέχωση της Περιφέρειας και άλλες διατάξεις) Α’ 107. 

3. Τις διατάξεις του άρθρου 4 παρ. 10 του Ν. 2508/97 
(Βιώσιμη ανάπτυξη των πόλεων και οικισμών της χώρας 
και άλλες διατάξεις (ΦΕΚ124 Α’). 

4. Τις διατάξειςτου Π.Δ/τος 130/96 (ΦΕΚ 94 Α’ /31,5.96) 
περί «Μεταβίβασης αρμοδιοτήτων στο Γενικό Γραμματέα 
Περιφ. Κεντρ. Μακεδονίας». 

5. Την υπ’ αρ. Α.Π. 4245/578/31.1.92 απόφαση του 
Υπουργού Περιβάλλοντος Χωροταξίας και Δημοσίων 
Έργων «Κίνηση της διαδικασίας σύνταξης του Γενικού 
Πολεοδομικού Σχεδίου Δήμου Κασσανδρείας Ν. 
Χαλκιδικής» (ΦΕΚ37Δ’/92). 

6. Το 1390/92/26.4.94 έγγραφο ΤΠ και ΠΕ Ν. Χαλκιδικής 
προς τους αρμόδιους φορείς. 

7. Το 93878/9.5.94 έγγραφο Δευτεροβάθμιας 
Εκπαίδευσης Ν. Χαλκιδικής. 

8. Το Φ 917/051067/16.5.94 έγγραφο της Δημόσιας 
Επιχείρησης Ηλεκτρισμού. 

9. Το 71495/18.5.94 έγγραφο Δ/νσης Τεχνικών 
Υπηρεσιών της Νομ. Χαλκιδικής. 

10. Το 3230/20.5.94 έγγαφο της ΙΣΤ’ Εφορείας 
Προϊστορικών και Κλασσικών Αρχαιοτήτων του 
Υπουργείου Πολιτισμού. 

11. Το 3355/18.5.94 έγγραφο του Ελληνικού 
Οργανισμού Τουρισμού. 

12. Το 52/1949/13.5.94 έγγραφο του Οργανισμού 
Τηλεπικοινωνιών Ελλάδος. 

13. Το 2452/15.9.94 έγγραφο του Δασαρχείου 
Κασσάνδρας. 

14. Το 8654/1.6.94 έγγραφο της Δ/νσης 
Προγραμματισμού Νομ. Χαλκιδικής. 

15. Το 23234/27.7.94 έγγραφο της Δ/νσης Γεωργίας 
Νομ. Χαλκιδικής 

16. Το 712/24.6.94 έγγραφο της Δ/νσης Περιφερειακής 
Ανάπτυξης του Υπουργείου Εθνικής Οικονομίας. 

17. Την 165/97 απόφαση του Δ.Σ. Κασσανδρείας. 

18. Το γεγονός ότι οι υπόλοιποι φορείς δεν απήντησαν 
μέχρι σήμερα. 

19. Την υπ’ αρ. 2/4/8.3.96 γνωμοδότηση του 
Συμβουλίου Χωροταξίας Οικισμού και Περιβάλλοντος Ν. 
Χαλκιδικής. 

20. Την υπ' αρ. 66/2.6.98 γνωμοδότηση του Συμβουλίου 
Περιβάλλοντος και Χωροταξίας της Περιφέρειας Κεντρ. 
Μακεδονίας. 

21. Το γεγονός ότι από τις κανονιστικές άδειες αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου ΟΤΑ, αποφα¬ 
σίζουμε: 

1. Εγκρίνεταιτο Γενικό Πολεοδομικό Σχέδιο (ΓΠΣ) του 
οικισμού Κασσανδρείας του Δήμου Κασσανδρείας (Ν. 
Χαλκιδικής) όπως τα όριά του προσδιορίζονται με κόκκινη 
γραμμή στον χάρτη (Π -1.5) σε κλίμακα 1:5000. 


Κυρίως το ως άνω Σχέδιο περιλαμβάνει: 

Α. Την πολεοδομική οργάνωση του οικισμού για πληθυ- 
σμιακό μέγεθος 7200 κατοίκων (πληθυσμός έτους 2010). 
όπως φαίνεται στον χάρτη Π-1 -5 σε κλίμακα 1:5000 και ει¬ 
δικότερα: 

α. Την επέκταση του οικισμού σε εκτάσεις αραιοδομη- 
μένες και αδόμητες συνολικής επιφάνειας 250 στρ. και 
την δημιουργία μιας (1) πολεοδομικής ενότητας συνολι¬ 
κού μεγέθους 1200 στρ. με μέση πυκνότητα 10,6κατ/στρ. 
και μέσο συντελεστή δόμησης 0,8 (συντελεστής επεκτά¬ 
σεων 0,6) όπως φαίνεται στο χάρτη Π 15 σε κλίμακα 
1:5.000. 

β. Τον προσδιορισμό των χρήσεων γής όπως φαίνονται 
στον χάρτη 11.1.3. σε κλίμακα 1:5.000 και ειδικότερα: 

- Καθορισμό χρήσης γενικής κατοικίας σύμφωνα με το 
άρθρο 3 του από 23.2.87 Πρ. Δ/τος (ΦΕΚ 166Δ’) στο με¬ 
γαλύτερο τμήμα του οικισμού. 

- Χωροθέτηση κεντρικών λειτουργιών σύμφωνα με το 
άρθρο 4 του από 23.2.87 Πρ. Δ/τος (ΦΕΚ 166 Δ’) στο κέ¬ 
ντρο του οικισμού (όπου εντάσσεται και το κτίριο διοικη¬ 
τικών εξυπηρετήσεωντου Δήμου) και των επεκτάσεων και 
κατά μήκος του βασικού οδικού δικτύου. 

Χωροθέτηση μιας περιορισμένης εκτατικά ζώνης 
Τουρισμού - Αναψυχής σύμφωνα με το άρθρο 8 του από 
23.2.87 Πρ. Δ/τος (ΦΕΚ 166 Δ') στην κορυφή του κεντρι¬ 
κού λόφου. 

Διατήρηση των υφισταμένων Νηπιαγωγείου - Δημο¬ 
τικού - Γυμνασίου -Λυκείου και Τεχνικού Επαγγελματικού 
Λυκείου (ΤΕΛ). 

- Δημιουργία νέου Νηπιαγωγείου και Δημοτικού στην 
Ανατολική Ζώνη στην επέκταση. 

- Χωροθέτηση πολιστιστικού κέντρου κοντά στο χώρο 
του Γ υμνασίου - Λυκείου. 

- Δημιουργία αθλητικού κέντρου στην ανατολική επέ¬ 
κταση. 

-Χωροθέτηση Παιδικού Σταθμού κοντά στο Δημαρχείο. 

- Δημιουργία ελεύθερων χώρων πρασίνου και πάρκων 
στις επεκτάσεις. 

- Ενίσχυση του αστικού πρασίνου στον παλιό πυρήνα. 

- Ανάπλαση της κεντρικής περιοχής του οικισμού. 

γ. Την γενική εκτίμηση των αναγκών σε γή του οικισμού 
σε κοινόχρηστους και κοινωφελείς χώρους όπως φαίνε¬ 
ται στον πίνακα ΑΙI - 21 α. 

δ. Την εκτίμηση χωρητικότητας του οικισμού όπως φαί¬ 
νεται στον πίνακα ΑΙΙ - 6. 

ε. Τον καθορισμό ζωνών οικονομικών και θεσμικών κινή¬ 
τρων όπως φαίνονται στο χάρτη Π. 1.5 σε κλίμακα 1:5000 
και ειδικότερα: 

- Καθορισμό ζώνης Μεταφοράς Συντελεστού (ΖΜΣ) 
στον κεντρικό παλαιό πυρήνα. 

- Καθορισμό ζώνης Αγοράς Συντελεστού (ΖΑΣ) στην α¬ 
νατολική περιοχή επέκτασης σε συνάρτηση με την προη¬ 
γούμενη. Στην περίπτωση αυτή ο συντελεστής προσαυ¬ 
ξάνεται κατά 0,2 και φθάνει το 0,8. 

Β. Τις προτάσεις για το οδικό δίκτυο και τα έργα και με¬ 
λέτες δικτύων υποδομής όπως φαίνονται στους χάρτες 
Π. 1.5, ΠII 2.1, Π II 2.2. σε κλίμακα 1:5.000 και ειδικότερα: 
α. Οδικό Δίκτυο 

- Χωροθέτηση νέας οδικής αρτηρίας Ν. Μουδανιών - 
Πευκοχωρίου εκτός οικισμού μεταξύ Κασσανδρείας και 
Καλλιθέας. 

- Σύνδεση με βασικό οδικό δίκτυο μέσω ισόπεδων κόμ¬ 
βων. 

- Δημιουργία αριθμού συλλεκτηρίων για την εξυπηρέ¬ 
τηση του οικισμού. 

- Ιεράρχηση οδικού δικτύου και δημιουγία δικτύου πε¬ 
ζοδρόμων στον παλιό οικισμό. 

- Χωροθέτηση χώρων στάθμευσης. 

β. Δίκτυο Ύδρευσης 

- Βελτίωση και επέκταση του σημερινού δικτύου στις ε¬ 
πεκτάσεις. 

- Διατήρηση των σημερινών γεωτρήσεων. 

- Πρόβλεψη κατασκευής νέων δεξαμενών. 

γ. Δίκτυο αποχέτευσης 

- Επέκταση δικτύου όμβριων και αποχέτευσης ακαθάρ¬ 
των στις περιοχές επέκτασης. 

- Κατασκευή κεντρικών αγωγών κατά μήκος του βασι¬ 
κού οδικού δικτύου. 

- Διασφάλιση της ασφαλούς απαγωγής των αποβλήτων 
του βιολογικού καθαρισμού. 

δ. Απορρίμματα 

- Δημιουργία και ολοκλήρωση χώρου υγειονομικής τα¬ 
φής για την ευρύτερη γεωγραφική ενότητα στα διοικητι¬ 
κά όρια του Δήμου. 

ε. Ενεργειακό - Τηλεπικοινωνιακό δίκτυο 

- Επέκταση των δικτύων ΟΤΕ και ΔΕΗ στις περιοχές ε¬ 
πέκτασης. 

- Ενίσχυση του δικτύου ηλεκτρικής ενέργειας με την κα¬ 
τασκευή κατά νέων υποσταθμών για την κάλυψη των αιχ¬ 
μών ζήτησης τη θερινή περίοδο. 


στ. Ασφάλεια - Προστασία 

- Προβλέπονται χώροι συγκέντρωσης - εγκατάστασης 
πληθυσμού σε περίπτωση έκτακτων αναγκών στο αθλητι¬ 
κό κέντρο, τους ελεύθερους χώρους και εκτός οικισμού. 

2. Συνοπτικά αντίγραφα των παραπάνω τεσσάρων 
(4)χαρτών και δύο (2) πινάκων που θεωρήθηκαν από τον 
Δ/ντή της ΔΙ.ΠΕ.ΧΩ. Κεντρ. Μακεδονίας με την από 
22.7.98 πράξη που δημοσιεύονται σε φωτοσμίκρυνση 
στην Εφημερίδα της Κυβερνήσεως με την παρούσα από¬ 
φαση. 

3. Εντός της περιοχής του Γ.Π.Σ. και ειδικότερα στις ε¬ 
κτός σχεδίου περιοχές που περιλαμβάνονται σε αυτό, οι¬ 
κοδομικές άδειες που έχουν εκδοθεί μετις προγενέστερα 
ισχύουσες διατάξεις ή έχει υποβληθεί στην αρμόδια πο- 
λεοδομική αρχή ο πλήρης φάκελλος, με τα απαραίτητα 
για την έκδοση της οικοδομικής αδείας στοιχεία μέχριτην 
ημερομηνία δημοσίευσης της παρούσας απόφασης, ε- 
κτελούνται όπως εκδόθηκαν ή εκδίδονται βάσει των υπο- 
βληθέντων στοιχείων σε συνδυασμό με τις διατάξεις του 
Ν. 1577/85 «Γενικός Οικοδομικός Κανονισμός» (Α’ 210). 

4. Η ισχύς της παρούσης απόφασης αρχίζει απάτην δη¬ 
μοσίευσή της στην εφημερίδα της Κυβερνήσως. 

Η παρούσα να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουλίου 1998 

Ο Γεν. Γραμμ. Περιφέρειας 
ΧΑΡ. ΣΟΦΙΑΝΟΣ 

